L 228/160
SK
Úradný vestník Európskej únie
15.9.2023
Počet minút anódového efektu na vaňo-deň vyjadruje frekvenciu anódových efektov (počet anódových efektov/vaňo-deň) vynásobenú priemerným trvaním anódových efektov (počet minút anódového efektu/výskyt): AEM = frekvencia × priemerné trvanie
(rovnica 23)
Emisný faktor: Emisný faktor pre CF4 (emisný faktor smernice priamky SEFCF4) vyjadruje množstvo (kg) CF4 emitovaného na tonu hliníka vyrobeného za minútu anódového efektu/vaňo-deň.
Emisný faktor (hmotnostný podiel FC2F6) C2F6 vyjadruje emitované množstvo (kg) C2F6 ako pomer k emitovanému množstvu (kg) CF4.
Minimálna požiadavka: Používajú sa emisné faktory špecifické pre jednotlivé technológie uvedené v Table 2 tejto prílohy.
Odporúčané zlepšenie: Emisné faktory pre CF4 a C2F6 špecifické pre dané zariadenie sa stanovujú pomocou kontinuálnych alebo prerušovaných meraní na mieste.
Na určenie týchto emisných faktorov sa používajú osvedčené postupy odvetvia, najmä usmernenia vydané organizáciou International Aluminium Institute.
Pri emisnom faktore sa zohľadnia aj emisie súvisiace s neanódovými efektmi.
Každý emisný faktor sa určuje s maximálnou nepresnosťou ± 15 %.
Emisné faktory sa určujú minimálne každé tri roky alebo v prípade potreby ešte skôr v dôsledku podstatných zmien zariadenia.
Medzi relevantné zmeny patrí zmena rozloženia trvania anódového efektu alebo zmena kontrolného algoritmu, ktorá má vplyv na zmes druhov anódových efektov alebo povahu obvyklého postupu ukončenia anódového efektu.
Tabuľka 2 Emisné faktory špecifické pre jednotlivé technológie, ktoré sa týkajú údajov o činnosti pre metódu smernice priamky Emisný faktor pre CF4 (SEFCF4) [(kg CF4/t Al)/(počet minút anódového efektu/vaňo-deň)]
Emisný faktor pre C2F6 (FC2F6) (t C2F6/t CF4)
Vaňa s vopred vypálenými anódami s bodovým podávaním – staršia verzia (PFPB L)
0,122
0,097
Vaňa s vopred vypálenými anódami s bodovým podávaním – moderná verzia (PFPB M)
0,104
0,057
Vaňa s vopred vypálenými anódami s bodovým podávaním – moderná verzia, bez plnoautomatických intervenčných stratégií anódového efektu pre emisie PFC (PFPB MW)
– (*)
– (*)
Vaňa s vopred vypálenými anódami (VVA)
0,143
0,121
Vaňa s vopred vypálenými anódami s bočným podávaním
0,233
0,280
Soederbergova vaňa s vertikálnymi kontaktmi (VSS)
0,058
0,086
Soederbergova vaňa s horizontálnymi kontaktmi (HSS)
0,165
0,077
Technológia
(*) Zariadenie musí potvrdiť faktor na základe vlastných meraní.
Ak je to technicky nerealizovateľné alebo by to viedlo k neprimeraným nákladom, použijú sa hodnoty pre metodiku VVA.
B.7.2.
Metóda výpočtu B – metóda prepätia
V prípade metódy prepätia sa použije táto rovnica: Emisie CF4 t) = OVC × (AEO/CE) × PrAl × 0,001 Emisie C2F6 t) = emisie CF4 × FC2F6
(rovnica 24) (rovnica 25)
Kde: OVC
je koeficient prepätia („emisný faktor“) vyjadrený v kg CF4 na tonu hliníka vyrobeného na mV prepätia;
AEO
je prepätie anódového efektu na vaňu (mV) určené ako integrál (čas × napätie nad cieľovým napätím) delené časom (trvaním) zberu údajov;